JohanHeinsen/ENO huggingface dataset:
Den Nord-Cimbriske Tilskuer, 1828-06-06
J Wien talte man den 19de Mai om en Sammenkomst som skulle finde Sted mellem Keiseren af Rusland og den østerrigske Keiser, dog uden at nævne Stedet hvor den skulle gaae for sig, J den engelske Stad Exeter hændte sig nylig Følgende: En Tjenestepige var mistænkt for at have stiaalet en Sølvskee, og blev kaldet for Retten, hvor hun høit og dyrt forsikkrede, at hun ikke havde stiaalet den, men idet hun sagde: " Gud straffe mig, hvis det ikke er sandt hvad jeg siger styrtede hun livløs om paa Gulvet, og da man traadte hen for at løfte hende op, fandt man Skeen paa hendes Bryst.
Den Nord-Cimbriske Tilskuer, 1828-06-06
Ved Genlis i Frankerig er en Mand paa 38, Aar død i Raserie, efter at han for mere end 15 Uger tilbage i Tiden, var bleven bidt af en Kat.
Den Nord-Cimbriske Tilskuer, 1828-06-06
Man erfarer nu, at 2 af de mest fortjente engelske Ministre, Hr. Huskison og Lord Parmerston, have taget deres Afskeed.
Den Nord-Cimbriske Tilskuer, 1828-06-06
Det engelske Underhuus har med 161 Stemmer, mod 54 voteret en Pension af 3000 Pd. St. for Cannings Søn. En nylig afdød Biskop Grainville i Cahors afslog, paa Sottesengen baade Lægens Bistand og Sacramentet.
Den Nord-Cimbriske Tilskuer, 1828-06-06
Madame Catalani er nu med Dhrr. Valabregue, Cuniberte og Funk i sit Følge kommet fra Lübeck til Hamborg.
Den Nord-Cimbriske Tilskuer, 1828-06-06
En Reisende som har været paa Morea, beskriver Jbrahim Pascha saaledes: Han er liden, meget tyk, med et bredt Ansigt, indtrykket Næse og funklende Øine. Han er ikke Paschaen af Ægyptens virkelige Søn, men kun adopteret.
Den Nord-Cimbriske Tilskuer, 1828-06-06
J Maisoncellele Jourdan (Departementet Calvados) slog Lynilden den 15de f. M. ned i Kirketaarnet, paa en Tid da Kirken var opfyldt med Mennesker. En Hvælving styrtede derved sammen og ihielslog 10 Mennesker paa Stedet. 85 Andre bleve meere eller mindre qvæstede.
Den Nord-Cimbriske Tilskuer, 1828-06-06
Rustningerne i de franske Havne ere meget betydelige, paa Toutons Rhed ligge 36 Krigskibe, færdige til at gaae i Søen, og i Omegnen ligge 8000 Mand Tropper af alle Slags. J Brest ligger en Eskadre under Admiral Roussin færdig til at afseile. Under Forevending af at give Hans spanske Majestæt en Serenade, samlede sig den 12te Mai om Aftenen en heel Mængde apostoliske og carlistisksindede Mennesker udenfor hans Vinduer i Saragossa, som fremkom med adskillige oprørske Udraab, der endte med Spetakler og Tummel. J Serwien skal det være meget proligt, og man er slet ikke tilfreds med de tyrkiske Troppers Gjennemmarschh; Fyrst Milosch skal personlig have protesteret derimod.
Den Nord-Cimbriske Tilskuer, 1828-06-06
J Nærheden af Brigthon er et uhyre Klippestykke, af flere tusinde Tønder Lands Støttelse, styrtet ned i Søen med et saadant Brag, at man i Brigthon holdt det for et Jordskjælv. Lykkeligviis, er ikke eet eneste Menneske kommet til Skade derved.
Den Nord-Cimbriske Tilskuer, 1828-06-06
Kjøbmand S. Andersen i Christiansand i Norge er der udnævnt til hanoveransk Consu¬
Den Nord-Cimbriske Tilskuer, 1828-06-06
Kjøbenhavns Børs, den 30 Mai. Cours. Hamb. 2 M., a vista 216. Spec. 219. Specier solgtes til 13 Mk. 2 1/4 s. BankDisconto 4 pCt. Norske Speciessedler pr. 100 Specier 156 1/2 157 Rbd. Sedler. 4 pCt. kgl. Obligationer (uden Renter) 83 1/2 Rbd. Sedler. Dito dito 77 1/2 i Banco. Nationalbank-Obligationer (af Laanet 4de Febr. 1820) 102 Rbd. r. Sølv. Dito dito 112 3/4 a 112 Rbd. Sd.
Den Nord-Cimbriske Tilskuer, 1828-06-06
Befordringer og Afgang. Under det danske Cancellie: Den 2de Mai er Sognepræst for Brøndum, Siem og Thorup Meenigheder i Viborg Stift, J. Jungersen, beskikket til Sognepræst for Harritzlev og Albek Menigheder i Aarhuus Stift; Sognepræst for Lem og Veilbye Menigheder i Viborg Stift, J. Mehl, til Sognepræst for Gjellerup og Sunds Menigheder i Ribe Stift; characteeriseret Reserve= og Underchirurg ved Søe=Etatens Hospital, N. C. Møller, til Chirurg i Nakskov paa Langeland.
Den Nord-Cimbriske Tilskuer, 1828-06-06
Døde. Kjøbenhavn: Ane Catharine Winterber, fød Johansen, 51 Aar. Skjelsker: Districts=Lægen Heinrich Fr. Müller, 77 Aar. (Sorøe Academie har han indsatil sin Universalarving, med Anmodning om, at Renten anvendes til Understøttelse for Embedsmænds Børn. Det chirurgiske Academie i Kbhavn har han, af Taknemmelighed for den Dannelse, han skylder denne Stiftelse, tillagt 2000 Rbd. i kgl. Obligationer; Skielsker Fattigvæsen 22 Tdr. Land o. s. v.) Sønderbrobye Præstegaard: Nicoline Stroyberg. 26 Aar. Apenrade: Oberstlieutnant L. C. v. Petersen. Heide: Generalmajor og Kammerherre Nicolaus v. Fos, R. af D., 81 Aar.
Den Nord-Cimbriske Tilskuer, 1828-06-06
Avertissements. Efter Begjæring af Procurator Westerbye, som Commissionair for Skibscapitain C. M. Petterson af Halmstad, bliver Fredagen den 20de d. M. ved Ladepladsen Løkken foretaget offentlig Auction over den, fra en sammesteds indstrandet svensk Galease: "det gode Forsøg, kaldet, bjergede Ladning, bestaaende af omtrent 100 Skippund Stangjern, 113 Tylter Fiel, 15 Tønder Tjære, saavelsom over Vraget af fornævnte Galease, dens Takkellage og Jnventarium, saasom Seil, Tougværk, 2 Skibsankere, 2 Ankertouge, 1 Skibsbaad, Proviant, m. m. Auctionen, hvortil Lysthavende indbydes, begynder bemeldte Dags Kl. 8te Formiddag. Børglum Herreds-Contoir i Hjøring. den 2den Juni 1828. J Hr. Krigsraad, Herredsfoged Sparcks Fraværelse. Jensen, const. Fuldmægtig.
Den Nord-Cimbriske Tilskuer, 1828-06-06
Skifte Jakaldelse. Udi forrige Herredsfoged og Skriver i Hann-Herrederne Jens Christian Hansens, under Skiftebehandling tagne, Boe af Bratskou Mölle, bliver her paa Contoiret afholden en Skiftesamling Fredagen den 20. Juni förstkommende, om Eftermiddagen Kl. 2. hvortil, overeensstemmende med Placaten af 21. April 1824, herved indkaldes alle Boets Vedkommende, som i Udeblivelses-Tilfælde. ansees at samtykke i hvad de Mødende og Skifteretten maatte beslutte. Dette, saavelsom at Samlinger i Boet herefter afholdes paa mit Contoir, den sidste Torsdag i hver Maaned, om Formiddagen Kl. 10, bekjendtgjöres herved. Hann-Herredernes Contoir paa Aagaard, den 23. Mai 1828. Kjer.
Den Nord-Cimbriske Tilskuer, 1828-06-06
Skifte-Jndkaldelse. Creditorerne i Stervboet efter Christen Jensen Bøjers Enke Maren Jensdatter af Øsløs og forhen afdøde Mand, indkaldes herved med 12 Ugers Varsel til, i Overeensstemmelse med Plakaten af 26de Octbr. 1792, at anmelde og beviisliggjøre deres formeentlige Fordringer for undertegnede Skifteforvalter; ligeledes indkaldes, med lovligt Varsel, de Afdødes Arvinger, for at ligitimere og paasee deres Arveret.
Den Nord-Cimbriske Tilskuer, 1828-06-06
En Skiftesamling i Boet afholdes her paa Contoiret Torsdagen den 19de Junii førstkommende, Eftermiddag Kl. 2. Hann-Herredernes Contoir paa Aagaard, den 23de Mai 1828. Kjer.
Den Nord-Cimbriske Tilskuer, 1828-06-06
J Tobak, flere Sorter, nye og friske, faaes hos Jens L. Møller.
Den Nord-Cimbriske Tilskuer, 1828-06-06
Schematisk Papir til Ministerial=Kirkebøger, saasom rubrikeret Papir eller Lister til Fødte, Confirmerede, Copulerede, Til- og Afgangslister, Jernførelses=Register o. s. v.,er hos Undertegnede at faae i Bøger eller Arkeviis, paa godt Bikubepapir til 5 s. Tegn pr. Ark. - Ligeledes har jeg den Ære at bekjendtgjøre, at jeg er forsynet med et tilstrækkeligt Oplag af Wilstrups 2den Læsebog, og at Dhrr. Geistlige og Skolepatroner her i Amtet, hos hvilke Skolekasserne for Øieblikket skulle være udtømte, kunne erholde 3 a 4 Maaneders Credit paa saamange Læsebøger de behøve, naar jeg derom erholder Underretning inden Julii Maaneds Udgang. Joh. G. Lund.
Den Nord-Cimbriske Tilskuer, 1828-06-06
Blandinger. Inew monthl. Magazine for Febr. 1828 meddeles følgende høist besynderlige Kjendsgierning, som i et af de seneste Møder i det philomatiske Selskab i Paris oplæstes af Hr. Cloquet, anden Læge ved St. Ludvigs=Hospitalet: En drukken Pialtesamler tumlede om paa Marken i Nærheden af nogle Hesteaadsler, og sov her et heelt Døgn bort. Da han vognede, var han stærk ophovnet over hele Legemet og følte megen Svien. Han gik nu hjem; men kort efter slog en Mængde Bylder ud paa ham, og Orme kravlede hobeviis ud deraf. Paa St. Ludvigs=Hospitalet, hvor den arme Diævel søgte Hielp, pillede man efterhaanden hele tre Fade Orme af hans syndige Krop, men al Vasken og Baden i Svovldamp, saavelsom andre anvendte Midler, vare forgiæves. Hr. Cloquet foreslog endelig Gnidning med Qviksølv, og det hialp men først efterat Ormene havde udædt begge Øinene af Stakkelen. Man formoder, at det han for sin Ruus ud i Nærheden af Hesteaadslerne, have Fluerne derfra, anseende ham for et nyt Aadsel, kastet sig paa ham og lagt deres Æg i hans Kjød. Pialtekræmmeren er nu, skjøndt aldeles blind, forresten fuldkommen karsk igjen.
Den Nord-Cimbriske Tilskuer, 1828-06-06
Det var tolv amerikanske Fiskere som det, efter en frygtelig Kamp, i Delawareflodens Munding, endelig lykkedes at dræbe den saa ofte omtalte Søeslange. Kampen varede i 12 Timer. En af Fiskerne blev klemt ihiel af Slangen, to Andre fik Benene knuste, og den mistede ikke Livet førende den havde faaet over 600 Geværskud. Dyret var 220 Fod langt, og 25 Fod i Omfang, hvor det var tykkest; dets Hale er væbnet med en hornagtig Substants, som et uhyre Spyd, og dets Gab med en tredobbelt Række Tænder. Fiskerne fik 1000 Dollars i Belønning, de Saarede blive kurerede paa Regjeringens Bekostning, og den omkomne Matroses Enke faaer en Pension. Man var nu i Begreb med at forfærdige et Kjøretøi, hvorpaa man ville transportere dette forfærdelige Hav=Uhyre til Staden Newyork. J San Filipe de Jativa, en Stad i den spanske Provinds Valencia, har tildraget sig følgende overordentlige Begivenhed: To Officerer, som havde tjent under den const. Regjering, Ritmester Canos Magt----- Francisco Ruiz, gjorde Cuur til en ung Enke, Donna Feliciana Belmonte. Den 15de Sept. f. A. traf de Begge sammen hos hende, sagde hinanden nogle Grovheder, som endtes med en Udfordring. Før de sloges, svor Don Carlos, at hvis han vandt, da skulde det samme Staal som fældte hans Modstander, dræbe Damen, som de sloges for.Det samme svor ogsaa Don Francisco, thi Begge meente nu, at hun var troløs mod dem Begge. Don Francisco faldt, Don Carlos tog Flugten, thi efter de spanske Love straffes Duel med Døden. For nogle Maaneder siden kom han tilbage, besøgte Donna Feliciana, og stødte sin Sabel i hendes Bryst, saa hun strax efter døde. Derpaa angav han sig selv, og som Adelsmand blev han dømt til at stranguleres. Dommen er nu bleven exeqveret.
Den Nord-Cimbriske Tilskuer, 1828-06-06
En heel Mængde Spaniere ere forviste fra Mexico, især Militaire.
Den Nord-Cimbriske Tilskuer, 1828-06-06
Udenlandsk. Den 8de Maj var Hs. kongl. Høihed Prinds Frederik Carl Christian atter indtruffen til Rom, paa sin Tilbagereise fra Neapel.
Den Nord-Cimbriske Tilskuer, 1828-06-06
Torsdagen den 22de Mai sidstl. blev paa Exerceerpladsen ved Rosenborg Hauge, under behørig Control, opbrændt: 1) af Nationalbanken udstædte Sedler til Beløb 608,916 Rbd. 2) forslidte af Nationalbanken udstædte Sedler til Beløb 2,598,000 Rbd., for hvilken sidste Sum nye Sedler ere satte i Circulation. Endvidere opbrændtes 1) indfriede Obligationer for Laanet af 4de Februar 1820 til Beløb 102,300 Rbd. r. S., og 6000 Bemk. 2) indfriede opsigelige Obligationer til Beløb 50,284 Rbd. 12 s. S. og T. og 400 Rbd. r. S. 3) indfriede Bank-Obligationer for indløste slesvig holstenske Myntpapirer a 4 Procent 100,000 Rbd. Sølv og a 6 1/2 Procent 88 Rbd. Sølv. Bogtrykker A. C. Fogh i Horsens, der har kal allernaadigst Privilegium paa der at etablere sig, og som under 10de f. M. har erholdt det kgl. danske Cancellies Tilladelse til, der at udgive en ugentlig Avis og Avertissementstidende, agter til 1ste Juli d. A. dermed at gjøre Begyndelse.
Den Nord-Cimbriske Tilskuer, 1828-06-06
I Helsingøer er Collegie-Assessor Ebeling anerkjendt som russisk Generalconsul, Kjøbmand J. C. Dreier som Consul for Hansestæderne Lübeck og Bremen, og Kjøbmand T. H. Jütting som preussisk Viceconsul.
Den Nord-Cimbriske Tilskuer, 1828-06-06
Første Pintsedag indtraf ved Odense det ulykkelige Tilfælde, at af 5 Personer der af Byen, som paa Hjemveien fra Skibhusene vilde paa en lille Eger sætte over Kanalen ved Tolderlund, druknede: de 2, begge Skomagersvende og den ene af dem gift, idet Baaden kantrede. De tre Andre bleve reddede ved Hjælp fra Hr. Møllers Kalkbrænderie.
Den Nord-Cimbriske Tilskuer, 1828-06-06
Forleden opkom ved Nattetider Jld i en Gaard i Flækken Leck, ved Tøndern, hvorved i kort Tid 6 Gaarde og 3 Huse bleve lagt i Aske. Jlden greb saa hurtig om sig, at Menneskene maatte flygte nøgne ud af den Gaard, hvor Jlden opkom, i hvilken tillige brændte 9 Heste og 7 Køer. Uagtet Byen, har to Vægtere, og der desuden den Nat var leiet 2 Karle til at holde Vagt, saasom der havde været Marked, saa blev Jlden dog ikke opdaget forinden hele Gaarden stod i lys Lue.
Den Nord-Cimbriske Tilskuer, 1828-06-06
J Aaret 1827 har i det egentlige Danmark ved Forligelses=Commissionerne været foretaget af Sager, som henhørte til det almindelige Forligelsesvæsen, 24,941. Af disse ere 17,084 forligte eller hævede, 446 udsatte, 7,411 henviste til Retten, og 2,235 virkeligen dertil indstævnede. Af PolitieSager, der kunde forliges, er foretaget 6,629, hvoraf 4858 ere forligte, 266 udsatte og 1,505 paadømte.
Den Nord-Cimbriske Tilskuer, 1828-06-06
J en Sag mod 62 Tolddefraudantere ved Grændsen imellem Nørre- og Sønderjylland ere disse ved en Commissions Nedsættelse tildømte som Told Skriverpenge, Bøder og Omkostninger at udbetale betydelige Summer, som for dem alle tilsammen beløb sig til henved 70,000 Rbd. r. S. Høiesteret har derimod frifundet de 46 af dem for Kammeradvocatens Tiltale i denne Sag (hvoriblandt Thomas Hansen Stensbech); kun 16 ere paalagte at betale til den kgl. Toldkasse et Beløb af 3771 Rbd. r. S. (Major Ingversen alene 1476 Rbd.), samt hver 12 af Sagens Omkostninger.
Den Nord-Cimbriske Tilskuer, 1828-06-06
Aarhuus Avis veed nu med Vished, at den berømte würtembergske Cavallerie-General v. Bismarck indtræffer dertil, for at bivaane Troppemønstringen.
Den Nord-Cimbriske Tilskuer, 1828-06-06
Svensk og norsk Consul Rasch i Aalborg, der har kjøbt Godset Oxholm paa Øland, i Liimfjorden beliggende, har lagt Plan til paa bemeldte Øe at anlægge en Sildesaltning i det Større, indrette en Havn og grave Canal m.m., fordi Fjordens Flak, lave Vand&c., vanskeliggjør Tilførsel af Sild til Landet og Udførsel af den Saltede. At dette Anlæg vil tjene til at befordre et fordeelagtigt Sildefiskerie for ØlandsBeboere er temmelig sandsynligt, og vil i sin Tid get give Foretageren gode Renter.
Den Nord-Cimbriske Tilskuer, 1828-06-06
Snedker Resenius takker i Kbhavns AdresseAvis den unge Hr. William Chabert, en Søn af den vestindiske Major v. Chabert, for at have sprunget i Vandet og med Livsfare reddet ham, da han, den 10de Mai, faldt i Vandet ved Bommen ved Toldboden. Tillige takker han Majoren for Dennes ædle Behandling, da han var oppe at takke sin ædle unge Redder.
Den Nord-Cimbriske Tilskuer, 1828-06-06
J samme Avis læses: At endeel velopdragne Ynglige af Enker eller Embedsmænd, hvis Evne ikke er til at udrede høie Skolepenge, kunne erholde deres Børn underviste for 9 Mk. Sølv maanedligen i et Jnstitut, hvor der dagligen ved 14 duelige Læreres Hjælp undervises.
Den Nord-Cimbriske Tilskuer, 1828-06-06
Jfølge et Privatbrev fortæller Kjøbenhavnsposten, at en frygtelig Mordbegivenhed har funden Sted i Bondebyen Braabye, omtrent 1/4 Miil fra Gisselfeldt. En derboende Kone, som er 26 Aar gammel, har nemlig aflivet tvende af sine Børn, af hvilke det ene var 1 1/2 Aar og det andet 3 Aar gammelt, ved at ihielstikke dem paa samme Maade som man pleier at stikke Sviin. Et ældre Barn, en 7 Aars Dreng, vilde hun have dræbt med Øxe; men han undveeg hende, hvorved hun bibragte sig selv et Hug i Armen. Efter Gierningen lagde hun Jld under Sengen, lagde Børnene paa denne, og skal, naar Alt var i Brand, have villet kaste sig selv i Luerne. Men ved den undløbne Drengs Anskrig kom Folk til, og Jlden sluktes. Man angiver ingen anden Grund til denne afskyelige Sning, end et ondt Sind og et hidsigt Temperament; hun skal i forrige Vinter have forsøgt at ville hænge sig; men blev hindret derfra ved sit eget Skrig. Det Passerede skal hun aldeles ikke angre. Den 28de f. M. skulde hun fra Nestved Arrest føres til Braabye, for at see Børnene inden de stædes til Jorden. Forsaavidt Hertugdømmerne Slesvig, Holsteen, og Lauenborg angaaer, er afsluttet en Convention med Preusen, hvorefter der uden Omkostninger skal meddeles enhver preussisk Forfatter eller Forlægger, som søger det, Privilegium imod Eftertryk og Sammes Udbredelse, saa at det i et Tidsrum af 20 Aar aldeles skal være forbudet i Hertugdommerne baade at eftertrykke et Værk, hvori saadant Privilegium er bleven aftrykt foran, som og at falbyde et andensteds forfærdiget Eftertryk af Samme Overtrædelse heraf straffes med Confiscation af alle Exemplarerne og en Pengemulct lig Bogladeprisen for 500 Expl. af Originalværket. Fra den preusiske Regjerings Side er vedtaget, at Forbudet imod Efter trykning og eftertrykte Bøgers Udbredelse, hvilket nu allerede gjælder i det hele preusiske Monarchie, ligeledes skal komme til Anvendelse ogsaa i Henseende til Forfattere og Forlæggere i Hertugdommerne Sles¬
Den Nord-Cimbriske Tilskuer, 1828-06-10
Udenlandsk. Engeland. En høist mærkelig Forandring, er foregaaet i det engelske Ministerium: en af : Engelands første Diplomatikere Grev Dudley, Minister for det udenlandske Departement, har taget sin Afskeed, og Greven af Aberdeen er udnævnt i hans Sted; istedetfor den berømte Hr. Huskison, Statssecretair for Colonierne er Sir Georg Mürray, og istedetfor Krigssecretairen Lord Palmersion er Hr. Courtenay kommen. De liberale Blade udlade sig vist nok med Rette bittert over denne sidste Forandring, the Times siger: "For første Gang siden Hr. Percevals Dage, have vi faaet et fuldkomment Torry Kabinet, med dybt Torry Sindelav og ringe Talent, ikke formildet selv med en Funke af Duelighed, saavidt som det vedkommer, for at kunne beherske og lede Underhuset. Anledningen til Hr. Huskisons og de andre Ministres Udtrædelse af Kabinettet skal være, at de afgangne Ministres Anskuelser vare i en vis Sag forskjellige fra de Wellingtonsksindedes, Hr. Huskison havde kun tilskrevet Hertugen af Wellington og tilbudet at resignere, men denne forelagde strax Hans Majestæt Brevet, og fik hans Afskeed bevirket. Hvad vil fremmede Stater og Regjeringer sige, om de næsten uophørlige ministeriel Forandringer hos os, De ville troe at see os ved Randen af en Revolution, og maae finde sig i fuldkommen Uvished i Henseende til deres Forhandlinger med os. Hvorledes kan Hertugen af Wellington vente, og hvorledes er det muligt at han kunne ønske det, endog kun i 3 Maaneder at staae i Spidsen for et saadant Ministerium. Tage vi kun til Prøve den Maade hvorpaa Hr. Huskisons Efterfølger er bleven valgt; hvor i al Verden gaves nogensinde et militairt Foretagende saa dristigt, som Forsøget paa at regjere det brittiske, Rige efter dets nærværende Første Ministers Begreber," Den nye Minister, Greven af Aberdeen, var under hans Ophold i Wien, en meget fortrolig Ven af Fyrst Metternich.
Den Nord-Cimbriske Tilskuer, 1828-06-10
Portugal. J de londonske Blade læser man nu under 26de Mai en Protest fra de keiserl. brasilianske Befuldmægtigede i Europa til den portugisiske Nation" fra de brasilianske Ministre ved det østerrigske og engelske Hof; hvori der protesteres mod enhver Krænkelse af Keiser Pedros og hans ophøiede Datters Rettigheder og af de constitutionelle Jnstitutioner; og de finde sig hertil foranledigede, ved den af Municipalitetet i Lissabon overrakte Addresse, og ved Dekretterne af 13de Marts og 3die Mai til hvis Underskrivt Jnfanten, Don Miguel ved Forræderie og Magt er bleven tvunget. Den portugisiske Gesandt i London Marquis v. Pamella, har efter Modtagelsen af det Dekret, hvorefter de Lamego-Cortes sammenkaldes, i en officiel Notte, erklæret Lord Dudley, at han ikke længere kan betragte sig for at staae i Forbindelse med den portugisiske Regjering; men vil henvende sig directe til Keiseren for at erholde Forholdsregler. Fra Lissabon skrives under 10de Mai, at Regjeringen er meget bestyrtet, og Miguellisterne vove neppe offentlig at lade sig, see, overalt erklærer sig nemlig de Militaire for Don Pedro. Garnisonerne i Porto, Braga, Mirandella, Fora og i Tavira, Hovedstaden i Algarve have Tropperne offentlig proclammeret Dom Pedro, og fornyet deres Eed paa Constitutionen. Selv i Lissabon under Regjeringens Øine, giver Garnisonen de største Beviser paa, at den vil følge Provincial=Troppernes Exempel. Prinds=Regenten har derfor i den hæftigste Uvillie ladet indspærre alle constitutionelle Officerer, som kunne have Jndflydelse paa Tropperne, i Fortet St. Georg, hvoriblandt flere udmærkede Officerer; at imidlertid Regjeringen er ængstelig, seer man af et Decret til Ministeren for de geistlige Anliggender, og et Dito til General=Politie=Intendanten, hvori de formanes til at gaae moderat frem, og søge at vedligeholde Orden og Rolighed. Regjeringen, har sendt Fregatten Lealtade til Porto for at understytte Miguellisterne, som skulle være slemt deran.
Den Nord-Cimbriske Tilskuer, 1828-06-10
De spanske Flygtninges Tilstand blive Dag for Dag elændigere, i nogle Stæder ere de blevne, mishandlede af Pøbelen og paa andre Steder ere de blevne kastede i Fængsel. J Lissabonner Hoftidende af 14de Mai, seer man en officiel Artikel fra den forrige Regentinde Donna Jsabella Maria, hvori hun bekjendtgiør, at da flere ildesindede Personer have brugt hendes Navn, som Forevending, for at udbrede fornuftstridige og farlige Lærdom, me, saa tilkjendegiver hun, at hun ingen Deel derhar. Dette bekjendtgjøres efter Don Miguels Forlangende. Den spanske Gesandt skal have faaet Ordre til ufortøvet at forlade Lissabon og den østerrigske Gesandt har faaet Depescher, hvori der erklæres, at Østerrig kun vil anerkjende Donna Maria som Dronning.
Den Nord-Cimbriske Tilskuer, 1828-06-10
Rusland, Tyrkiet og Grækerland. Det bekræfter sig denne Gang, at Russerne have bemægtiget sig Gallas, de ere ifærd med at beleire Braila og have besat Fyrstendommene, men det egentlige store Slag der skal have fundet Sted, mellem Tyrkerne og Russerne ved Silistria, omtvivles derimod, da det er taget af BaireutherTidende, der igjen har taget det af Lemberger-Avis, og da Lemberg ligger 100 Mile fra Turtukay, det Sted hvor Overgangen over Donauen den 13de Mai fandt Sted, kunne man i Lemberg først have Efterretningen den 18de, og denne er dat. den 15de. Afstanden mellem Lemberg og Beireuth er igjen 130 Mile, saa at Efterretningen kunne først indtræffe der den 23de om Aftenen; desuden kunne de russiske Tropper ikke vel marschere fra Jassy til Turtukay, 51 tydske Mile i 4 Dage, det forekommer derfor rigtignok, som Berliner Tidenden siger, meget usandsynligt. - De sidste Efterretninger fra Constantinopel ere af 25de April, efter disse hersker der i Hovedstaden 2 Partier, det Ene er stemt for Krig, det Andet for Fred; til det Sidste hører næsten det hele tyrkiske Ministerium, tilligemed Seraskjer Pascha, Ophavsmanden til Janitscharernes Tilintetgjørelse. Man troer at ved Efterretningen og Russernes Jndmarsch, vil det komme til et hæftigt Brud imellem Partierne. De tyrkiske Ministre holde Nat og Dag Forsamling, hvori undertiden de tilbageblevne europæiske Gefandtere tage Deel. - General Church har traadt udaf græsk Tjeneste, og anførte som Grund for samme, at hans personlige Tjeneste ikke længere kunne nytte Grækerland, da Landets Forsvar og Befrielse nu maatte blive ganske overladt til de 3 allierede Magters og især til Ruslands afgiørende Forholdsregler.
Den Nord-Cimbriske Tilskuer, 1828-06-10
Norge. Det kongelige Forslag i Henseende til en Lov for Forseelser begaaede af Medlemmer af Statsraadet, Høiesteret og Storthingets RePræsentantere, er i denne Tid under Ventilation. i Storthinget, den 13de 5, lyder saaledes: "Den Repræsentant, som under Debatterne i Storthinget tilsidesætter den Ærefrygt og Ærbødighed, som tilkommer Kongen, det kongel. Huus eller fremmede, med de forenede Kongeriger i Venskab staaende Magter, eller ikke retter sig efter den i Storthinget efter Grundloven trufne Orden, bøder fra 100 til 1000 Speciedalere, og bliver efter Sagens Beskaffenhed straffet med Fæstnings=Arrest. fra 3 Maaneder til 5 Aar.